CELEX: 62016TN0278
Language: lt
Date: 2016-05-31 00:00:00
Title: Byla T-278/16: 2016 m. gegužės 31 d. pareikštas ieškinys byloje Atlas Copco Airpower ir Atlas Copco/Komisija

1.8.2016   
            
            
               LT
            
            
               Europos Sąjungos oficialusis leidinys
            
            
               C 279/34
            
         2016 m. gegužės 31 d. pareikštas ieškinys byloje Atlas Copco Airpower ir Atlas Copco/Komisija
   
   (Byla T-278/16)
   (2016/C 279/49)
   Proceso kalba: anglų
   
      Šalys
   
   
      Ieškovės: Atlas Copco Airpower (Antverpenas, Belgija) ir Atlas Copco AB (Nacka, Švedija), atstovaujamos advokatų A. von Bonin, A. Haelterman ir O. Brouwer
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti Europos Komisijos 2016 m. sausio 11 d. sprendimą dėl Belgijos taikomos valstybės pagalbos sistemos netaikant mokesčių perviršiniam pelnui SA.37667 (2015/C) (ex 2015/NN);
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi keturiais pagrindais.
   
               1.
            
            
               Pirmasis ieškinio pagrindas susijęs su teisės klaida ir akivaizdžia vertinimo klaida konstatuojant nagrinėjamą pagalbos priemonę ir ją pripažįstant pagalbos schema pagal 2015 m. liepos 13 d. Tarybos reglamento (ES) 2015/1589, nustatančio išsamias Sutarties dėl Europos Sąjungos veikimo 108 straipsnio taikymo taisykles, 1 straipsnio d punktą ir SESV 107 straipsnį.
            
         
               2.
            
            
               Antrasis ieškinio pagrindas susijęs su teisės klaida ir neteisingu SESV 107 straipsnio 1 dalies taikymu konstatuojant, kad perviršinio pelno patikslinimo sistema yra pagalbos priemonė.
            
         
               3.
            
            
               Trečiasis ieškinio pagrindas susijęs su akivaizdžia vertinimo klaida nustatant nurodytos pagalbos priemonės gavėjus, nenuoseklumu pripažįstant tarptautines grupes pagalbos gavėjomis ir teisėtumo principo bei 2015 m. liepos 13 d. Tarybos reglamento (ES) 2015/1589, nustatančio išsamias Sutarties dėl Europos Sąjungos veikimo 108 straipsnio taikymo taisykles, 16 straipsnio 1 dalies pažeidimu.
            
         
               4.
            
            
               Ketvirtasis ieškinio pagrindas susijęs su teisinio tikrumo, teisėtų lūkesčių apsaugos ir gero administravimo principų pažeidimu.